|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **САБАҚ:** Қазақ тілі | | | **Мектеп:** №11 орта мектеп | | | | | |
| **Күні:** | | | **Мұғалімнің аты-жөні:** Мырзасейтова Толғанай Мырзатайқызы | | | | | |
| **Сынып:** | | | **Қатысқан оқушылар саны:** | | | | **Қатыспағандар:** | |
| **Бөлім атауы** | | | | Сүйіспеншілік пен достық | | | | |
| **Сабақтың тақырыбы** | | | | Дос таңдай білу | | | | |
| **Жүзеге асатын оқу мақсаттары** | | | | 7.О7. Ғаламтор, энциклопедия, газет-журналдар, оқулықтардан алынған деректерді қолдану, авторына сілтеме жасау.  7.4.2. Еліктеу сөздердің стильдік мәнін түсініп қолдану. | | | | |
| **Сабақ мақсаты** | | | | **Барлық оқушылар:** мәліметтерді жинақтайды, оқиғаларды сипаттайды, ойларын жеткізе алады,еліктеу сөздерді біледі;  **Көптеген оқушылар:** Оқушылардың көбі мәліметтерді қолдана алады, еліктеу сөздерді қолданып,өз ойларын әсерлі жеткізеді, бағалайды  **Кейбір оқушылар:** Қабілеті жоғары оқушылар ұтымды ойлар айтады, мәселені жан-жақты талдай алады және бағалауда нақтылық көрсету,еліктеу сөздердің стильдік мәнін түсініп қолданады. | | | | |
| **Бағалау критерийлері** | | | | - мәліметтерді орынды қолдана алады  - тапсырманы мазмұнына сай орындайды | | | | |
| **Дескрипторлар** | | | | - кемінде үш оқиғаны толық сипаттайды  - сілтемелердегі мәліметті орынды қолданады  - топ мүшелері толық қатысады | | | | |
| **Тілдік мақсаттар** | | | | Лексикалық минимум: нағыз достық, адалдық, сырласу, «Жаңа достың қадірі ескі досқа жетпейді», досын құтқару, адал достық, амал достық. | | | | |
| **Осыған дейінгі меңгерілген білім** | | | | Дос, достық тақырыбында проблемалық сұрақтар құрып талқылады. | | | | |
| ***Құндылықтар*** | | | | * Адами қасиет, тәлім-тәрбие, достық, татулық; * Зерттеген мәселе бойынша өмірлік ұстаным; | | | | |
| ***Пәнаралық байланыс*** | | | | Өзін-өзі тану, әдебиет | | | | |
| **Жоспар** | | | | | | | | |
| ***Сабақ кезеңдері*** | ***Жоспарланған іс - әрекеттер*** | | | | | | | ***Ресурстар*** |
| Сабақтың басы  5 минут | Сәлеметсіздер ме? Бүгін бізде жай сабақ емес, ерекше сабақ. Себебі бізге қонақтар келіп отыр. Бүгінгі сабақта сіздерге сәттілік тілей отырып бүгінгі сабағымызды бастаймыз.  Өткен сабақты еске түсіру мақсатында сіздерге бірнеше сұрақтар қоямын.  **1.Шылау дегеніміз не?**  *Шылау – сөз бен сөзді, сөйлем мен сөйлемді байланыстыратын және өзі тіркескен сөзге қосымша мағына беретін көмекші сөздің бір түрі.*  **2.Тұрақты тіркестер дегеніміз не?**  *Тіркескен сөздердің бір түрі.Сөздерінің орны тұрақты,яғни орындарын өзгертуге келмейді,басқа сөзбен ауыстыруға болмайды.*  **3.Еліктеу сөздер дегеніміз не?**  *Әр түрлі дыбысқа, құбылысқа еліктеуден және олардың бейнесін елестетуден туындаған сөз.*  **4.Еліктеуіш сөздер дегеніміз не?**  *Дыбыстарға еліктеуден туындаған еліктеу сөз.*  **5.Бейнелеуіш сөздер дегеніміз не?**  *Көру арқылы сипаттайтын еліктеу сөз.*  **Үй тапсырмасын тексеру.**  Үйге 61 беттегі 4-тапсырма берілген.  ( үй тапсырмасын тексеремін) | | | | | | |  |
| Сабақтың ортасы    10 минут  2 минут  2 минут          5 минут    3 минут      2 минут    5 минут  2 минут    2 минут | Ал енді балалар, мына бейнебаянға назар аударыңыздар!  *Бейнебаян көрсетіледі.*  *(0:35----6:10-да тоқтатамын)*  **-Оқиға әрменқарай қалай өрбиді?**  (Оқушылардың пікірін тыңдаймын)  (6:10----8:37-де тоқтататып, кімнің пікірі дұрыс екенін айтамын).  -**Екі достың арасында қандай қасиеттер болу керек?**  **Нақты бір сөзбен айтыңыздар.**  ( адалдық,сенім,қамқор,мейірім,жауапкершілік , сыйластық т.б.)    **Жаңа сабақ**  Ендеше бүгінгі сабағымыздың тақырыбы қандай деп ойлайсыздар?  **Сабақтың тақырыбы:** Дос таңдай білу  **Сабағымыздың мақсаты:** 7.О7. Ғаламтор, энциклопе- дия, газет-журналдар, оқулықтардан алынған деректерді қолдану, авторына сілтеме жасау.  7.4.2. Еліктеу сөздердің стильдік мәнін түсініп қолдану.    **1- тапсырма**  Мәтінді оқыңдар. Сіздерге берілген уақыт 2 минут .  І  Ерте заманда әлем халықтары адамдары бір-бірімен дос болу үшін,достыққа алуан түрлі талаптар қойып, келісімшарттар ойлап тапқан. Мысалы, Аустралия аборигендері өздерінен үш мәрте бір затты сатып алған адамды ғана дос санап, сыйласады екен. Сақтар,яғни, біздің ата-бабаларымыз дос болу үшін, саусақтарынан қылышпен қан шығарып, бір ыдысқа біріктіріп,ант берген. Бұндай рәсімнен соң достықты ешкім де, еш нәрсе де айыра алмайды деп сенген. Үндістерде еркек пен әйел бір-бірімен дос болғанда, достық шартын дүйім жұрттың алдында үш рет қайталап, ант қабылдаған. Жынысына мән берілмеген. Егер де дос болу антынан кейін, сол жігітпен әйел отбасын құрса, ел « қан араласты » деп қарсылық білдірген. Кавказдықтарда дос болудың мынадай үш шарты болған екен: үлкендердің алдында ант қабылдау; біраз жылдан кейін достықтары берік болуы үшін алтын жүзік салынған ыдысқа сүт құйып ішу; тағы бірер жылдан кейін саусақтан қан шығарып, араластырған. Кейіннен бас кейімдерін де алмастырып киетін болған.  ІІ  Достық сезімнің нәзік жіп тәрізді үзіліп кетпеуі үшін, айналаңдағы достарыңды жөнімен таңдай біл. Имам Жафар-Садық мынадай бес адамды дос көруге болмайтынын айтып кеткен:   1. Өтірікшімен дос болма, оның әрбір ісіне әрдайым сақ бол, себебі сені күтпеген жерде алдауы мүмкін; 2. Ақымақпен достаспа, саған жақсылықжасағысы келсе де, мәселенің байыбына бармастан, жамандық жасап қоюы мүмкін; 3. Сараңмен дос болма, сын сағатта дүние үшін сені тастап кетуі мүмкін; 4. Қорқақпен достаспа, басыңа алмағайып күн туса, қашып кетуі мүмкін; 5. Пасықпен достасушы болма, болмашы нәрсеге бола, сені жарға итеруі мүмкін.   Ата-бабаларымыз: «Ақылды дұшпаннан қорықпа, ақымақ достан қорық», «Досың өзіңнен жақсырақ болсын»,-деген.  Надан адаммен дос болу ешқашан жақсылыққа апармайды, жолыңды оңғармайды, мінез-құлықты бұзады. Ал дұрыс дос таңдай білу жөнінде ислам ғалымдары мынадай ақыл кеңес айтады:   1. досың ақылды болсын; 2. досың адал әрі аңғарымды болсын; 3. досың көркем мінезді болсын; 4. досың ақпейіл әрі насихат беруші болсын; 5. досың сырыңды және кемшілігіңді жасырушы болсын.   ( *http: // kazbilim-edu.kz / main / prlnt)*  Енді тақтаға шығып мәтін бойынша кластер жасаңыздар. Сіздерге берілген уақыт 3 минут.  ( екі тап тақтаға шығып кластер жасайды, түсіндіреді)  **Ойтүрткі**  Балалар сіздер алдарыңыздағы қима қағаздан нені байқадыңыздар?  -Сұрақ белгісі тұр,яғни сіздерге қояр сұрағым бар деген сөз.   1. Достық дегенді қалай түсінесің? 2. Оған қандай талаптар қоясың? 3. Достықтың неше түрі бар? 4. Досыңды ренжітпестен, кемшілігін қалай айтар едің?  |  | | --- | | **Дескриптор** | | 1. Мәтінді түсінеді;  2. Кластер жасайды;  3. Сұрақтарға жауап береді. |     **2-тапсырма**  Аудиожазба арқылы өлеңді тыңдайық.  «Дос болам десең» (Мұқағали Мақатаев)  (0:06---------1:49)  -Ал енді сіздерге сұрақ, бұл өлеңнің авторы кім ?  (Авторға сілтеме жасайды)  Мақсаты: Бұл аудиожазбаны тыңдатқан мақсатым,Мұқағали атамыздың осы бір өлеңі текке айтылмаса керек.Досыңа адал бола білу керек екендігін тайға таңба басқандай керемет суреттеп, жүрекке жеткізе білді. Дүниедігі ең қыбатты да,ең асылы да, ең таза сезім дос екенін ұмытпайық. Осы өлеңді тыңдай отырып, сіздер де достықты бағалайды деген үміттемін.   |  | | --- | | **Дескриптор** | | 1. Авторға сілтеме жасайды |   **3-тапсырма. Мәтінді оқыңыздар.Сіздерге 2 минут уақыт беріледі.**  **Дәптермен жұмыс. 5 минут**  **І топ:** Оқыған сөйлемдердің мазмұны негізінде құрамына шылауды қатыстырып,қысқаша мәтін құрастырыңыздар.  **ІІ топ:** Сөйлемнің мазмұны негізінде құрамына еліктеу сөздерді қатыстырып, қысқаша мәтін құрастырыңыздар.  Достар ешқашан бір-бірін сатпауы тиіс. Достар материалдық құндылықтардан гөрі рухани құндылықтарды жоғары бағалауы қажет. Достар бір-бірінің лайықты істерін көре біліп, бағалай білуі керек. Достар бір-бірінің кемшілігін көріп, түзетуге кеңес беріп, көмектесуі тиіс. Бір-біріне жасаған жақсылығы үшін, қайтарым күтпеуі керек. Достар адалдығын сөзбен емес, ісімен дәлелдеу қажеттігін ұмытпауы тиіс.     |  | | --- | | **Дескриптор** | | 1. Сөйлемнің мазмұны негізінде құрамына шылау қатыстырып,қысқаша мәтін құрастырады; 2. Сөйлемнің мазмұны негізінде құрамына еліктеу сөздерді қатыстырып,қысқаша мәтін құрастырады. |   Енді мына бейнебаянға назар аударыңыздар!  **Бұл бейнебаяннан нені аңғардыңыздар?**  **Мақсатым:** Бұл бейнебаянда мұғалім мен оқушы дос. Мұғалім оқушының үнемі компьютерлік клубка баратының байқап жүріп, оның қызығушылығын басқа арнаға бұрды. Демек, оқушының техникаға қызығушылығы бар. Мұғалім дер кезінде байқап жұмыс жүргізді. Нәтижесінде оқушы да,мұғалім де өз мақсатына жетті.  **Жағдаяттық тапсырма**  Соңғы кездері досың ата-анасына: «Үйірмеге барамын»,-деп, компьютерлік клубқа жиі баруды әдетке айналдырып жүр. Досыңды ренжітпестен, қателігін қалай айтар едің? | | | | | | | <https://www.youtube.com/watch?v=dzlNtY5lEu0>  <https://www.youtube.com/watch?v=qJBjNAMDXjA>  http://tak-to-ent.net/load/281-1-0-5353  Екі дос |
| Сабақтың соңы  3 минут | **Кері байланыс: «3-2-1» стратегиясы**  Бүгінгі сабақтан алған 3 маңызды ақпарат.  Бүгінгі сабақта қиындық тудырған 2 аспекті.  Бүгінгі сабақта ұнаған 1 іс-әрекет.  **Үйге:** **5-тапсырма.**  Достарың туралы мақал-мәтелдерді қатыстырып,сабақта қарастырған мәселеге байланысты достарыңа хат жазыңдар. | | | | | | | Кері байланыс |
| **Қосымша ақпарат** | | | | | | | | |
| ***Дифференциация – Сіз оқушыларға көбірек қолдау көрсету үшін не істейсіз? Қабілеті жоғары оқушыларға қандай тапсырма беруді көздеп отырсыз?*** | | | | | ***Бағалау – Оқушылардың ақпаратты қаншалықты меңгергенін қалай тексересіз?*** | ***Пәнаралық байланыс***  ***Қауіпсіздік ережелері***  ***АКТ-мен байланыс*** | | |
| **Барлық оқушылар:** мәліметтерді жинақтайды, оқиғаларды сипаттайды, ойларын жеткізе алады,еліктеу сөздерді біледі;  **Көптеген оқушылар:** Оқушылардың көбі мәліметтерді қолдана алады, еліктеу сөздерді қолданып,өз ойларын әсерлі жеткізеді, бағалайды  **Кейбір оқушылар:** Қабілеті жоғары оқушылар ұтымды ойлар айтады, мәселені жан-жақты талдай алады және бағалауда нақтылық көрсету,еліктеу сөздердің стильдік мәнін түсініп қолданады. | | | | | *Сабақта дескрипторларға негізделген жүйеде бағаланады.*   1. *Мұғалімнің ауызша кері байланысы* 2. *Бірін-бірі бағалауы* 3. *Оқушының кері байланысы* | *Әдебиет, өзін-өзі тану пәндеріменбайланысты.*  *Сабақта таныстырылым көрсету үшін және ғаламтормен жұмысжасау үшін қолданылады.* | | |
| *Сабақ мақсаттары/оқу мақсаттары жүзеге асырымды болды ма?*  *Бүгін оқушылар нені үйренді? Сыныптағы оқу атмосферасы қандай болды? Дифференциацияны жүзеге асыру қолымнан келді ме? Мен жоспарланғануақытымды ұстандым ба? Мен жоспарыма қандай өзгерістер енгіздім және неліктен?* | | **Төменде берілген бөлімді осы сабақ туралы ойларыңызды жазу үшін пайдаланыңыз. Сол жақ бағанда берілген сабағыңызға қатысты ең маңызды сұрақтарға жауап беріңіз.** | | | | | | |
|  | | | | | | |
| **Жалпы баға**  **Сәтті өткен екі нәрсені атап көрсетіңіз (сабақ беру және оқытуға қатысты)?**  **1:**  **2:**  **Қандай екі нәрсе сабақтың одан да жақсы өтуіне ықпалын тигізер еді (сабақ беру және оқытуға қатысты)?**  **1:**  **2:**  **Осы сабақ барысында сынып немесе жеке оқушылар туралы менің келесі сабағыма дайындалу үшін қажет болуы мүмкін қандай ақпарат алдым?** | | | | | | | | |